section_heading: Četvrta bošnjačka ofenziva
paragraph_text: Međutim, 111. Xp žepačka brigada je odbila sve bošnjačke napade, te u konaĉnici krenula u protunapad. 29. lipnja, "iznajmljena" je tenkovska satnija VRS-a, kako bi HVO ovladao gradom. Uskoro je HVO potisnuo ARBiH, južno od Papratnice, te 30. lipnja, prisilio na predaju dvije brigade Armije RBiH. Između četiri i pet tisuća bošnjačkih civila, bilo je zatočeno u skladištima u Žepču, dok su vojnici Armije RBiH, zatočeni u lokalnim školama. Zahvaljujući suradnji sa srpskom stranom, pomoću koje se vršila opskrba, kao i odlučnoj obrani HVO-a, hrvatska enklava u tom području opstala je sve do završetka sukoba, što ipak nije bio slučaj u ostalim dijelovima srednje Bosne.